open-index/open-wikipedia-markdown huggingface dataset:
பார்மைல் புளோரைடு

**பார்மைல் புளோரைடு** *(Formyl fluoride)* என்பது HC(O)F என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.

## தயாரிப்பு

HC(O)F முதன் முதலில் 1934  ஆம் ஆண்டு கண்டறியப்பட்டது. இதனை தயாரிப்பதற்கு உள்ள பலமுறைகளில், சோடியம் மெத்தனோயேட்டுடன் பென்சோயில் புளோரைடைச் சேர்த்து தயாரிக்கும் வினைமுறை குறிப்பிடத்தக்கதாகும். இம்முறையில் பொட்டாசியம் பைபுளோரைடுடன் பென்சோயில் குளோரைடுடன் வினைபுரியச் செய்து பென்சோயில் புளோரைடு வினைநிகழ் களத்திலேயே உற்பத்தி செய்யப்படுகிறது 

:HCOONa +  C6H5C(O)F  &rarr;  FC(O)H  +  C6H5COONa. 

## கட்டமைப்பு

சமதள அமைப்பில் பார்மைல் புளோரைடு மூலக்கூறு காணப்படுகிறது. C-O பிணைப்பின் பிணைப்பு நீளம் 1.18 ஆகவும் C-F பிணைப்பின் பிணைப்பு நீளம் 1.34 A ஆகவும் உள்ளது .

## வினைகள்

அறை வெப்பநிலையில் பார்மைல் புளோரைடு தன்வினைவேகமாற்றத்தால் கார்பன் மோனாக்சைடு மற்றும் ஐதரசன் புளோரைடுகளாக சிதைவடைகிறது.

HC(O)F → HF + CO

இச்சேர்மத்தின் அதிக உணர்திறன் காரணமாக வினைகள் தாழ் வெப்பநிலைகளில் நிகழ்த்தப்படுகின்றன. ஐதரசன் புளோரைடை ஈர்த்துக்கொள்ளும் என்பதால், சேர்ம மாதிரிகளும் பொட்டாசியம் புளோரைடு போன்ற நீரற்ற காரவுலோக புளோரைடுகளில் சேகரிக்கப்படுகின்றன. 

பென்சீன் மற்றும் பிற அரீன் சேர்மங்கள் போரான் முப்புளோரைடு முன்னிலையில் மெத்தனாயில் புளோரைடுடன் வினைபுரிந்து பென்சால்டிகைடைத் தருகின்றன. தொடர்புடைய ஒரு வினையில், மெத்தனோயில் குளோரைடானது காட்டர்மான் – கோச் மெத்தனோசைலேற்ற வினையைப் பாதிக்கிறது. மெத்தனாயில் புளோரைடு/ BF3 உடன் பெர்தியூட்டெரியோபென்சீன் (C6D6) ஈடுபடும் வினை, இயக்க ஓரிடத்தனிம விளைவு 2.68 என்ற மதிப்பை வெளிப்படுத்துகிறது. பென்சீனை பிரீடல் கிராப்ட்சு அசைலேற்றும் வினை வெளிப்படுத்தும் இயக்க ஓரிடத்தனிம விளைவு மதிப்பை இது ஒத்துள்ளது. பென்சீனுடன் கார்பன் மோனாக்சைடு மற்றும் அறுபுளோரோஆண்டிமோனிக் அமிலக் கலவை சேர்க்கும் மெத்தனாயிலேற்ற வினையில் ஓரிடத்தனிம விளைவு மதிப்பு எதுவும் வெளிப்படுவதில்லை. (C6H6 மற்றும் C6D6 இரண்டும் ஒரே வேகவீதத்தில் வினைபுரிகின்றன.). CHO+. போன்ற திறன்மிக்க மெத்தனாயிலேற்ற முகவர் இவ்வினையில் ஈடுபட்டு வினையைத் தீவிரமாக்குகிறது என்பதை இது உணர்த்துகிறது.   

எதிர்பார்த்தபடி அசைல் ஆலைடு போல மெத்தனாயில் புளோரைடு வினையில் ஈடுபடுகிறது: ஆல்ககால்களும் கார்பாக்சிலிக் அமிலங்களும் முறையே மெத்தனோயேட்டுஎசுத்தர் மற்றும் கலப்பு அமில நீரிலிகளாக மாற்றப்படுகின்றன 

## மேற்கோள்கள்

பகுப்பு:அசைல் புளோரைடுகள்
கனடிய ஆர்க்டிக்குத் தீவுக்கூட்டம்

**கனடிய ஆர்க்டிக்குத் தீவுக்கூட்டம்** (*Canadian Arctic Archipelago*)  அல்லது பெரும்பாலான நேரங்களில் **ஆர்க்டிக்குத் தீவுக்கூட்டம்** கனடாவின்  பெருநிலத்தின் வடக்கே உள்ள தீவுக் கூட்டங்களாகும்.

வட அமெரிக்காவின் வடகோடியில் ஆர்க்டிக்கு பெருங்கடலில் ஏறத்தாழ  பரப்பளவில்அமைந்துள்ள இத்தீவுக்கூட்டத்தில் 36,563 தீவுகள்  அடங்கியுள்ளன.  வடக்கு கனடாவின் பெரும்பான்மையான நூனவுட் மற்றும் வடமேற்கு நிலப்பகுதிகளின் சில பகுதிகள் இதில் அடங்கியுள்ளன.  கனடிய ஆர்க்டிக்குத் தீவுக்கூட்டத்தில்  புவி சூடாதலின் சில விளைவுகளை உணர முடிகின்றது;  இவை உருகுவதன் காரணமாக  2100ஆம் ஆண்டில் கடல் மட்டங்கள்  உயரும் என சில கணினி மதிப்பீடுகள் தெரிவிக்கின்றன.
## முதன்மைத் தீவுகள்
இந்தத் தீவுக்கூட்டத்தில்  bigger than 130 ச.கி.மீ.  விட கூடுதலான பரப்பளவைக் கொண்ட  94 முதன்மைத் தீவுகள் உள்ளன; உலகின் மிகப்பெரிய முதல் பத்துத் தீவுகளில் மூன்று இதில் அடங்கியுள்ளன. இவற்றைத் தவிர 36,469 சிறு தீவுகள் உள்ளன. 10,000 ச.கி.மீ.க்கும் கூடுதலான பரப்பளவுள்ள பெரிய தீவுகளாவன:


*&nbsp;வமே = வடமேற்கு நிலப்பகுதிகள், நூ = நூனவுட்

## மேற்சான்றுகள்

பகுப்பு:கனடாவின் தீவுக்கூட்டங்கள்
பகுப்பு:ஆர்க்டிக் பெருங்கடல் தீவுகள்
கலங்கற்றன்மை

**கலங்கற்றன்மை** (Turbidity) என்பது, பொதுவாக வெறும் கண்ணுக்குத் தெரியாத சிறு துணிக்கைகள் பெரும் எண்ணிக்கையில் நீர்மம் ஒன்றில் தொங்கல் நிலையில் காணப்படும்போது அந்நீர்மம் கலங்கிய நிலையில் இருப்பதைக் குறிக்கும். கலங்கற்றன்மையை அளப்பது, நீரின் தரத்தைக் கண்டறிவதற்கான முக்கிய சோதனை ஆகும்.

நீர்மங்கள், பல்வேறு அளவுகளிலான திண்மப் பொருட்களைத் தொங்கல் நிலையில் கொண்டிருக்கக்கூடும். இவ்வாறு தொங்கல் நிலையில் உள்ள துணிக்கைகள் போதிய அளவு பெரியனவாகவும், எடை கொண்டனவாகவும் இருந்தால், அவை விரைவாக அந்நீர்மம் இருக்கும் கலத்தின் அடிப்பகுதியில் படிந்துவிடும். சிறிய, எடை குறைவான துணிக்கைகள் மிக மெதுவாகவே அடியிற் படிகின்றன. நீர்மம் அடிக்கடி கலக்கப்பட்டாலோ, துணிக்கைகள் கூழ் நிலையில் இருந்தாலோ துணிக்கைகள் அடியில் படியாமலேயே இருக்கவும் கூடும். இவ்வாறான சிறிய துணிக்கைகள் நீர்மங்களைக் கலங்கல் நிலையில் வைத்திருக்கின்றன.

கலங்கற்றன்மை அல்லது மங்கற்றன்மை கண்ணாடி, நெகிழி போன்ற திண்மப் பொருட்கள் தொடர்பிலும் பயன்படுகின்றன. நெகிழி உற்பத்தியில், மங்கற்றன்மை என்பது, உட்புகும் ஒளியின் திசையில் இருந்து, 2.5°க்கு மேல் விலகிச் செல்லும் ஒளியின் நூற்று வீதத்தால் குறிக்கப்படுகிறது.

## காரணங்கள்
திறந்த நீரில் தாவர மிதவை நுண்ணுயிரிகளின் வளர்ச்சியால் கலங்கற்றன்மை ஏற்படலாம். கட்டுமானம், அகழ்வு வேலை, வேளாண்மை போன்ற நிலத்தைக் குழப்புகின்ற மனித நடவடிக்கைகளால், மழைக் காலங்களில் வழிந்தோடும் நீருடன் கலக்கும் அதிக அளவான படிவுகள் நீர்நிலைகளிற் கலப்பதால் நீர் கலங்கற்றன்மை பெறுகிறது. கரைகள் அரிக்கப்படுவதாலும், நகரப் பகுதிகளில் சாலைகள், பாலங்கள், வண்டிகள் தரிப்பிடங்கள் போன்றவற்றினூடாக வடிந்தோடும் நீர் மாசடைவதாலும், அருகில் இருக்கக்கூடிய நீர்நிலைகள் பெருமளவு கலங்கற்றன்மை கொண்டனவாக மாறுகின்றன.

குடிநீரில் எவ்வளவு அதிக அளவில் கலங்கற்றன்மை காணப்படுகின்றதோ இரையகக்குடலிய நோய்கள் உருவாவதற்கான வாய்ப்பும் கூடுதலாகக் காணப்படும். நீரில் தொங்கல் நிலையில் உள்ள துணிக்கைகளில் தீநுண்மங்களும், பக்டீரியாக்களும் ஒட்டியிருக்கக்கூடும் என்பதால், நோயெதிர்ப்புத்திறன் குறைவாக உள்ளவர்களுக்கு இது பெரிய பிரச்சினையாக இருக்கும்.

## மேற்கோள்கள்

பகுப்பு:கூழ்ம வேதியியல்
பகுப்பு:நீர்மத் தன்மைகள்
பகுப்பு:இயற்பியல் கணியங்கள்
பகுப்பு:நீர் மாசுபாடு
கறிவேப்பிலை அழகி

**கறிவேப்பிலை அழகி** (**Common Mormon** (*Papilio polytes*)) என்பது அழகிகள் குடும்ப பட்டாம் பூச்சியாகும். இது ஆசியாவில் பரவலாகக் காணப்படுகிறது.

இந்தப் பட்டாம் பூச்சி கறுப்பு நிற இறக்கைகளில் செந்நிறத் திட்டுகள், வெள்ளைப் பட்டைகளுடன், அழகாக இருக்கும். இதைப் பார்க்க  உரோசா அழகி மற்றும் சிவப்புடல் அழகி போலக் காணப்படும்

## காணப்படும் எல்லை
பாக்கித்தான், இந்தியா, வங்காளதேசம், நேபாளம், இலங்கை, மியான்மர், தாய்லாந்து, தெற்கு மற்றும் மேற்கு சீனா ( ஆய்னான் (குவாங்டாங் மாகாணங்களுக்கு உட்பட்ட பகுதிகள்), தாய்வான், ஆங்காங், ஜப்பான் (ரையுக்யா தீவு), வியட்நாம், லாவோஸ், கம்போடியா, அந்தமான் தீவுகள், நிக்கோபார் தீவுகள், கிழக்கு மற்றும் மலேசியத் தீபகற்பம், புரூணை, இந்தோனேசியா ( மலுக்கு தீவுகள்மற்றும் ஐரியன் சாவா தவிர), பிலிப்பீன்சு, வடக்கு மரியானா தீவுகள் (சைப்பேன்) போன்ற பகுதிகளில் காணப்படுகிறது.

## மேற்கோள்கள்

பகுப்பு:அழகிகள் (பட்டாம்பூச்சிக்குடும்பம்)
டனேகசிமா

**டனேகசிமா (**種子島) என்பது ஓசுமி தீவுகளுள் ஒன்றான இது, ககோசிமா மாவட்டம், ஜப்பான் எல்லையின்கீழ் வருகின்றது. இத்தீவு, 444.99 சதுர கி.மீ. பரப்புடன், ஓசுமி தீவுகளிலேயே இரண்டாவது பெரியதாகும்.

## வரலாறு

### ஜப்பானில் சுடுகலன்களின் அறிமுகம்
டனேகசிமா தீவில் எதார்த்தமாக தரையிறங்கிய போர்ச்சுகீசிய வர்த்தகர்களால், கொக்கித்துமுக்கிகள் ஜப்பானில் 1543-ல் அறிமுகப்படுத்தப்பட்டது. 1550-ஆம் ஆண்டிற்குள், போர்ச்சுகீசிய கொக்கித்துமுக்கிகளின் நகல்களான "டனேகசிமா, ஹினாவாஜு அல்லது டெப்போ" எனப்படுபவை அதிக எண்ணிக்கையில் தயாரிக்கப்பட்டது. 
இடது|thumb|"டனேகசிமா" துப்பாக்கி
[thumb|போர்ச்சுகீசியரின் டனேகசிமா வருகையை நினைவூட்டும் போர்ச்சுகீசிய [ஈஸ்கூடு நாணயம்.]]

## வெளி இணைப்புகள்
* 

## குறிப்புகள்

பகுப்பு:ஓசுமி தீவுகள்
பகுப்பு:ககோசிமா மாவட்டத்தின் தீவுகள்
இராஜஸ்தானின் மலைக் கோட்டைகள்

இந்தியாவின் இராஜஸ்தான் மாநிலத்தின் கோட்டைகளில் புகழ் பெற்ற ஆறு கோட்டைகளான  சித்தோர்கார் கோட்டை, ஆம்பர் கோட்டை, கும்பல்கர்க் கோட்டை, காக்ரோன் கோட்டை, ரந்தம்பூர் கோட்டை  மற்றும் ஜெய்சல்மேர் கோட்டைகள் உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.

இராஜஸ்தானின் ஆரவல்லி மலைதொடரில் அமைந்த இக்கோட்டைகள் இராசபுத்திர மன்னர்களால் கி பி ஐந்தாம் நூற்றாண்டு முதல் 17-18 முடிய கட்டப்பட்டதாகும். 

## இதனையும் காண்க
* நாகர்கர் கோட்டை, செய்ப்பூர்
* ஜெய்கர் கோட்டை, செய்ப்பூர்

## படக்காட்சிகள்


File:Jaisalmer_forteresse.jpg|ஜெய்சல்மேர் கோட்டை
File:N-RJ-87_Fort_including_Ancient_Temples_Jaisalmer_SolReyes20100917_332.JPG|ஜெய்சல்மோர் கோட்டையில் சமணர் கோயில் 
File:Amer_Fort_Entrance.jpg|கணேஷ் நுழைவு வாயில், ஆம்பர் கோட்டை 
File:Sheesh_Mahal,_Amer_Fort.jpg|சீஸ் மகால், ஆம்பர் கோட்டை  
File:Temple_de_Shanthinath.jpg|வெற்றித் தூணில் உள்ள சிற்பங்கள்,  சித்தோர்கார் கோட்டை
File:Aerial view of Kumbhalgarh.jpg|கும்பல்கர்க் கோட்டை 
Temple in Kumbalgarh fortress 02.JPG|சமணர் கோயில், கும்பல்கர்க் கோட்டை
Ranthambore Fort Jain Temple.jpg|சமணர் கோயில், ரந்தம்பூர் கோட்டை  
File:Ranthambhore Fort.jpg|ரந்தம்பூர் கோட்டை 


## மேற்கோள்கள்

பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:இராஜஸ்தான் கோட்டைகள்
பகுப்பு:இராஜஸ்தான் வரலாறு
பகுப்பு:இராஜஸ்தானில் உள்ள சுற்றுலாத் தளங்கள்
ஒய். பி. சவான்

**யசுவந்த்ராவ் சவாண்**  (Yashwantrao Balwantrao Chavan 12 மார்ச்சு 1913–25 நவம்பர் 1984) இந்திய அரசியல்வாதி . ஒய்.பி.சவாண் என அறியப்படும் இவர் மராட்டிய மாநில முதலமைச்சராகவும் இந்திய நடுவணரசின் துணைப்பிரதமராகவும் பதவி வகித்தவர். மேலும் நடுவணரசின் உள்துறை அமைச்சர், வெளியுறவு அமைச்சர், பாதுகாப்புத்துறை அமைச்சர்,  நிதித்துறை  அமைச்சர் ஆகிய பதவிகளிலும் இருந்தவர்.

## இளமைக்காலம்

மராட்டிய மாநிலம் சத்தாரா மாவட்டத்தில் உள்ள தேவராசுதிரே என்னும் சிற்றூரில் பிறந்தார். இளம் அகவையில் தந்தையை இழந்த சவாண் தம் தாயின் கவனிப்பில் வளர்ந்தார். மும்பை பல்கலைக்கழகத்தில் வரலாறு மற்றும் அரசியல் பாடத்தில் இளங்கலை பட்டம் பெற்றார்.

## அரசியல் வாழ்க்கை
மாணவராக இருக்கும்போதே இந்திய விடுதலைப் போராட்டத்தில் கலந்து கொண்டார். 1940 ஆம் ஆண்டில் சத்தாரா மாநில காங்கிரசு தலைவர் ஆனார். 1942 இல் அனைத்திந்திய காங்கிரசு  மும்பை மாநாட்டில் கலந்து கொண்டார். அதே ஆண்டில் நிகழ்ந்த *வெள்ளையனே வெளியேறு* போராட்டத்தில் கைது ஆனார். 1944 இல் சிறையிலிருந்து விடுதலை ஆனார்.

## பதவிகளும் பொறுப்புகளும்

1962 ஆம் ஆண்டில் அன்றைய பிரதமர் சவகர்லால் நேருவால் இவர் பாதுகாப்பு அமைச்சராக  அமர்த்தப்பட்டார். 1978 இல் இந்திய காங்கிரசுக் கட்சி இரண்டாகப் பிரிந்தபோது இந்திரா 
காங்கிரசுக்கு எதிரான நிலைப்பாடு எடுத்தார். 1979 இல் கரன்சிங் தலைமையிலான அமைசச்சரவையில் ஒய்.பி.சவாண் உள்துறை அமைச்சராகவும் துணைப் பிரதம அமைச்சராகவும் ஆனார். 1981 இல் இந்திரா காங்கிரசில் மீண்டும் சேர்ந்தார். 1982 இல் 8 ஆவது நிதிக்குழுவின் தலைவராக அமர்த்தப்பட்டார்.

## மற்ற பணிகள்
ஒய்.பி.சவாண் சமூக அறிவியலில் நாட்டம் கொண்டவர். மராட்டிய மாநிலத்தில் கூட்டுறவு  சங்கங்களை ஏற்படுத்தினார். மராத்திய சாகித்திய மண்டல் என்னும் ஓர் இலக்கிய அமைப்பை தோற்றுவித்தார். மராத்தி விசுவ கோசு என்னும் மராத்திய மொழி கலைச் சொற்கள் தொகுப்புப் பணியில் முன்னின்றார்.

## மேற்கோள்கள்

## வெளி இணைப்புகள்
*Yashwantrao Chavan Pratishthan, Mumbai 
*http://www.thehindu.com/opinion/op-ed/1965-indo-pak-war-resilience-in-war-deftness-in-diplomacy/article7608385.ece

|-

|-

|-

|-

|-

|-

|-

பகுப்பு:1913 பிறப்புகள்
பகுப்பு:1984 இறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இந்திய நாடாளுமன்ற உறுப்பினர்கள்
பகுப்பு:மகாராட்டிர சட்டமன்ற உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:மகாராட்டிர மாநில முதலமைச்சர்கள்
பகுப்பு:இந்திய நிதியமைச்சர்கள்
பகுப்பு:சாத்தாரா மாவட்ட நபர்கள்
ழகரம் (கனடா இதழ்)

**ழகரம்** சஞ்சிகை 1997 இல் கனடாவில் இருந்து வெளிவந்த சஞ்சிகை. இதன் ஆசிரியர் அ. கந்தசாமி. இது 1997 இல் ஆனி, ஆடி, ஆவணி/புரட்டாதி, ஐப்பசி ஆகிய மாதங்களில் வெளிவந்து நான்கு சஞ்சிகைகளுடன் நின்று போயிருந்தது. இப்பொழுது மீண்டும் ழகரம் 5வது இதழாக ஆனி 2016 இல் வெளிவரத் தொடங்கியுள்ளது.

## இதழ்கள் விவரம்
இந்தச் சஞ்சிகை 4 இதழ்கள் மட்டுமே வெளியானது. முதல் இதழ் ஆனி 1997இல் வெளிவந்தது. ஆடி 1997, ஆவணி/புரட்டாதி 1997 & ஐப்பசி 1997 ஆகியவை அடுத்த 3 இதழ்களாகும்.

## பணிக்கூற்று

## முகப்பட்டை
முகப்பட்டையில் அ. யேசுராசாவின் புகைப்பபடம் இடம்பெற்றுள்ளது.

## உள்ளடக்கம்

### மேற்கோள்கள்

## வெளி இணைப்புகள்
* ழகரம் -1  'படிப்பகம்' இணையத்தளத்தில்
* ழகரம் -2  'படிப்பகம்' இணையத்தளத்தில்
* ழகரம் -3  'படிப்பகம்' இணையத்தளத்தில்
* ழகரம் -4  'படிப்பகம்' இணையத்தளத்தில்

பகுப்பு:1990 களில் வெளிவந்த தமிழ் இதழ்கள்
பகுப்பு:கனேடியத் தமிழ் இதழ்கள்
2,4,6-முப்புரோமோபீனால்

**2,4,6-முப்புரோமோபீனால்** *(2,4,6-Tribromophenol)* என்பது C6H3Br3O என்ற மூலக்கூற்று வாய்ப்பாடு கொண்ட பீனாலின் புரோமினேற்ற வழிப்பொருளாகும். பூஞ்சைக் கொல்லியாகவும், மரப்பாதுகாப்புப் பூச்சாகவும், தீத்தணிப்பிகள் தயாரிப்பின் பொழுது இடைநிலைப் பொருளாகவும் இது பயன்படுத்தப்படுகிறது.

பெருங்கடலின் அடிப்பகுதி படிவுகளில், கடல்வாழ் விலங்குகளின்  வளர்சிதை மாற்றத்தில் இயற்கையாக 2,4,6-முப்புரோமோபீனால் காணப்படுகிறது என்றாலும் வர்த்தகத்திற்காக தொழிற்சாலைகளில் தயாரிக்கப்படுகிறது. 2001 ஆம் ஆண்டில் ஆண்டுக்கு  2500 டன்கள் சப்பானிலும், உலகளவில் ஆண்டுக்கு 9500 டன்களும் தயாரிக்க திட்டமிடப்பட்டிருந்தது. தனிமநிலை புரோமினுடன் பீனாலைச் சேர்த்து கட்டுப்படுத்தப்பட்ட வினை மூலம் 2,4,6-முப்புரோமோபீனாலைத் தயாரிக்க முடியும் :

: 

## பயன்கள்

புரோமினேற்ற இப்பாக்சி பிசின்  போன்ற தீத்தணிப்புப் பொருள் தயாரிப்பில், 2,4,6-முப்புரோமோபீனாலை இடைநிலையாகப் பயன்படுத்துவது இதனுடைய முதன்மையான பயனாகும். சோடியம் ஐதராக்சைடுடன் வினைபுரிந்து பூஞ்சைக் கொல்லிகள் மற்றும் மரப்பாதுகாப்புப் பொருள்களாகப் பயன்படும் சோடியம் உப்புகளாகவும் இது உருவாகிறது.

## பிசுமத் உப்பு

காயங்களுக்கு மருந்தான செரோபார்மில் செயல்திறன்மிக்க பகுதிப்பொருளாக பிசுமத் உப்பு செயல்படுகிறது .

## வளர்சிதை மாற்றம்

நுண்ணுயிரி வளர்சிதை மாற்றத்தில் முப்புரோமோ பீனாலுடன் சேர்க்கப்பட்ட பொருட்கள் சூடுபடுத்தும்போது ஊசிப்போன நாற்றமடிக்கும் 2,4,6-முப்புரோமோவனைசோலை உற்பத்தி செய்கின்றன. பைசர் மற்றும் யான்சன் அண்ட் யான்சன் மருந்தியல் நிறுவனங்கள், 2010 மற்றும் 2011 ஆம் ஆண்டுகளில் காசநோய் சிகிச்சைக்குப் பயன்படும் முப்புரோமோவனைசோல் நெடியுடைய சில பொருட்களைத் தயாரித்தன .

## மேற்கோள்கள்

பகுப்பு:பீனால்கள்
பகுப்பு:பூஞ்சைக் கொல்லிகள்
பகுப்பு:புரோமோ அரீன்கள்
கருஞ்சிறுத்தை

**கருஞ்சிறுத்தை** (*Black panther*) என்பது மைக்கருமை நிறம் கொண்ட புலி வகையைச் சார்ந்த பூனைக்குடும்பத்தில் உள்ள சிறுத்தை இனம் ஆகும். இவ்வினங்கள் பொதுவாக ஆசியா, ஆப்பிரிக்கா, போன்றவற்றில் வாழும் இவை சிறுத்தைகள் என்றும் அமெரிக்காப் பகுதியில் வாழுபவை ஜாகுவார் வகையிலும் சேர்க்கப்படுகிறது.

மைக்கருமை நிறமுடைய இவை மரபியல் படி தோற்றத்தின் மூலம் ஜாகுவார் போல் தோன்றினாலும் சிறுத்தையாகும். கரும்பூனையைப் போல் தோன்றினாலும் கருப்பு மிருதுவான பட்டுத் துணி போன்ற தோல் பகுதியைக் கொண்டு வேறுபடுத்திக் காட்டுகிறது. இதன் கண்கள் தங்கம் போன்று காட்சி கொடுப்பவையாகும். 

இவை அடர்ந்த மழைக்காட்டுப்பகுதியில் சூரிய ஓளி அதிகம் காணப்படாத இடங்களில் மட்டுமே காணப்படுகிறது.  

## மேலும் பார்க்க
* பெரும் பூனை
* Black cat
* White panther

## வெளி இணைப்பு

* Photographs of a melanistic bobcat and a melanistic jaguar  – Florida Fish and Wildlife Conservation Commission
* Mutant Leopards, Mutant Jaguars and Mutant Pumas (text licensed under GFDL)

பகுப்பு:பூனைப் பேரினம்
 
## மேற்கோள்கள்
இராமாயண நூல்களின் பட்டியல்

இந்து சமயக் கடவுளான இராமனின் வரலாற்றினை மையமாகக் கொண்டு எழுதப்பட்ட நூல்களாகும். எண்ணற்ற மொழிகளில் இராமாயண நூல்கள் எழுதப்பட்டுள்ளன. வடமொழியில் வான்மீகியால் எழுதப்பெற்ற இராமாயணத்தினை பெரும்பாலும் மூலமாகக் கொண்டே பல இராமாயண நூல்கள் எழுதப்பட்டுள்ளன. 

## தமிழ்மொழி நூல்கள்
# கம்ப இராமாயணம்
# தக்கை இராமாயணம் 
# குயில் ராமாயணம் 
# இராமாயண அகவல் 
# கோகில இராமாயணம்
# அமர்த இராமாயணம் 
# இராமாயணக் கீர்த்தைகள் 
# பால இராமாயணம்
# சக்கரவர்த்தித் திருமகன்

## வடமொழி நூல்கள்
# யோக வாசிஷ்டம் (அல்லது) வாசிஷ்ட இராமாயணம் (கி.பி. 8 அல்லது 12 ஆம் நூற்றாண்டு)
# அத்யாத்ம இராமாயணம் (கி.பி. 13 ஆம் நூற்றாண்டு, இராமசர்மர் எழுதியது)
# அற்புத இராமாயணம் (முந்தையதற்குப் பிற்பட்ட காலகட்டம்)
# ஆனந்த இராமாயணம் (கி.பி. 15 ஆம் நூற்றாண்டு) வால்மீகி பெயரால் வழங்கப்படுவது.
# ராமசரிதமானஸ், 16ஆம் நூற்றாண்டு, துளசிதாசர், அவதி மொழி

## பிற நூல்கள்
# சைன ராமாயணம்
# மொள்ள இராமாயணம்
# துளசி இராமாயணம்

## ஆதாரங்கள்


பகுப்பு:நூற்பட்டியல்கள்
பகுப்பு:இராமாயண நூல்கள்
துளசி இராமாயணம்

**துளசி இராமாயணம்** என்பது துளசிதாசர் எழுதிய நூலாகும். இந்நூல் வால்மீகி இராமாயணத்தினை மூலமாகக் கொண்டு எழுதப்பட்டதாகும். இந்நூல் இராமசரிதமானசா என்று வடமொழியில் அழைக்கப்படுகிறது.

இராமனுக்காக அர்ப்பணம் செய்யப்பட்ட காவியமான இராமசரிதமானசா, வால்மீகியின் இராமாயணத்தின் அவாதிப் பதிப்பு. "அவாதி" அல்லாமல் இராமசரிதமானசா காவியத்தில் மூன்று இதர மொழிகளும் காணப்படுகிறது. அவை "போஜ்புரி", "பிரிஜ்பாஸா" மற்றும் "சித்ரகுட் மக்களின் உள்ளூர் மொழி". இராமசரிதமானசா, சமசுகிருத இராமாயணத்தின் மற்ற நூல்களைப் போலவே, இந்தியாவில் உள்ள பல இந்துக் குடும்பங்களில் பெரும் மதிப்புடன் படிக்கப்பட்டு, பூஜிக்கப்பட்டு வருகிறது. இது சௌபாய் என்றழைக்கப்படும் கவிதை வடிவிலான ஈரடிச் செய்யுளைக் கொண்டிருக்கும் ஒரு எழுச்சியூட்டும் நூல்.

இது துளசி-க்ரிதி இராமாயணா என்றும் அழைக்கப்படுகிறது. இது இந்தியாவில் இருக்கும் இந்தி பேசும் இந்துக்களிடேயே மிகவும் நன்றாக அறியப்பட்டுள்ளது. இதன் பல செய்யுள்கள் இந்தப் பிராந்தியங்களில் பிரபலமாக இருக்கும் பழமொழிகளாக இருக்கின்றன. துளசிதாசரின் சொற்றொடர்கள் சாதாரண பேச்சுவழக்கில் நுழைந்திருக்கிறது. மேலும் அதன் மூலத்தோற்றம் பற்றி அறியாமலேயே இலட்சக்கணக்கான இந்தி பேசுபவர்களால் (உருது மொழி பேசுபவர்களாலும் கூட) பயன்படுத்தப்படுகிறது. அவருடைய பொன்மொழிகள் பழமொழிகளாக மட்டும் இருக்கவில்லை. அவருடைய போதனைகள் உண்மையிலேயே நிகழ்கால இந்துமத தத்துவத்திற்கு ஒரு பெரும் ஆற்றல் மிக்க சமய பாதிப்பாக இருக்கிறது. மேலும் துளசிதாசர் எந்த சித்தாந்தத்தையும் ஏற்படுத்தாதபோதும் அவர் ஒரு கவிஞராகவும் துறவியாகவும், மதம் மற்றும் வாழ்க்கை நெறிமுறைக்கான ஒரு தூண்டுதலளிப்பவராகவும் ஏற்றுக்கொள்ளப்பட்டிருக்கிறார்.

துளசிதாசரின் இராமசரிதமானசா மற்றும் வால்மீகி இராமாயணத்துக்குமிடையே பல்வேறு வேறுபாடுகள் இருக்கின்றன. ஒரு உதாரணமாக இருப்பது, இராமனை வனவாசத்துக்கு அனுப்புவதற்காக கைகேயி தன் கணவரை வற்புறுத்தும் காட்சி. துளசி தாசரில், வலுவான பண்புரு மற்றும் அருமையான உவமைகளுடன் அது மிக நீளமாகவும் கூடுதல் உளவியல் தன்மைக் கொண்டதாகவும் இருக்கிறது.

## ஆதாரங்கள்

 

பகுப்பு:இராமாயண நூல்கள்
நாகலோகம்

**நாகலோகம்** என்பது இந்து தொன்மவியலின் அடிப்படையில் நாக இனங்கள் வாழ்கின்ற பாதளம் ஆகும். புராணங்களிலும், இதிகாசங்களிலும் இந்த உலகம் பற்றிய செய்திகள் உள்ளன. இந்த உலகத்தினை ஆட்சி செய்பவர் நாகதலைவன் என்றும், நாகராஜன் என்றும் அழைக்கின்றனர். ஆட்சியாளரின் மனைவி நாகராணி என்று அழைக்கப்படுகிறார்.

மகாபாரதத்தில் அர்ஜூனன் நாகஇளவரசி உலுப்பி என்பவளை திருமணம் செய்து, அரவான் என்றொரு மகன் பிறந்தான். அரவான் மகாபாரப் போரில் பலி கொடுக்கப்பட்டதாக வரலாறு கூறுகிறது.  

தியானத்தில் இருந்த சிவபெருமானின் தியானத்தினை பார்வதி களைத்தார். அதனால் நாக லோகத்தில் பார்வதி பிறந்து, சாபகாலம் முடிந்த பிறகு பூமியில் கோயில் கொள்ளுமாறு சிவபெருமான் சாபம் கொடுத்தார். பார்வதி நாகலோகத்தில் பிறந்து பிறகு பூமியில் குமிளங்காட்டில் கோயில் கொண்டாள் என குமிளங்காடு ஆதிநாகத்தம்மன் கோயில் தலவரலாறு கூறுகிறது. 

## இதனையும் காண்க
* பாதாளம்
* நாகர்கள்

## ஆதாரங்கள்


பகுப்பு:இந்து தொன்மவியல் இடங்கள்
செரிஞோலா போர்

**செரிஞோலா போர்** என்பது எசுப்பானிய மற்றும் பிரெஞ்சு படைகளுக்கிடையே, ஏப்ரல் 28, 1503-ல், தென்-இத்தாலியில் உள்ள பாரிக்கு அருகிலுள்ள செரிஞோலாவில் நடந்த யுத்தமாகும். கொன்சாலோ பெர்னாண்டஸ் தெ கோர்தபா தலைமையில், (2000 லான்ஸ்னெஹ்ட்டுகள், 1000-க்குமேலான ஆர்க்வெபசியர்கள் , மற்றும் 20 பீரங்கிகளை உள்ளடக்கி) 6,300 வீரர்களை கொண்ட எசுபானியப் படைகள்; லூயி தர்மான்யாக் தலைமையிலான, (கனரக ஜாந்தார்ம் குதிரைப்படை, சுவிஸ் கூலிப்படை ஈட்டிவீரர்கள், 40 பீரங்கிகளை உள்ளடக்கிய) 9,000 வீரர்களை கொண்ட பிரெஞ்சு படையை வீழ்த்தினர். லூயி தர்மான்யாக் களச்சாவு அடைந்தார். வெடிமருந்து ஆயுதங்களால் வெற்றி வசமாக்கப்பட்ட ஐரோப்பிய போர்களில், முதலாவது இந்தப்போர் ஆகும்.

## மேற்கோள்கள்

## மூலங்கள்
* Batista González, Juan (2007). *España Estratégica. Guerra y Diplomacia en la Historia de España*. Sílex. 
* Cassidy, Ben. "Machiavelli and the Ideology of the Offensive: Gunpowder Weapons in the Art of War." *Journal of Military History* 67#2 (2003): 381-404. online
* Losada, Juan Carlos (2006). *Batallas Decisivas de la Historia de España*. Punto de Lectura. 
* Mallet, Michael and Shaw, Christine. *The Italian Wars 1494-1559*. Harlow: Pearson Educated Limited (2012) .
* Tafiłowski, Piotr (2007). Wojny włoskie 1494-1559. Zabrze: Inforeditions. 

பகுப்பு:1503
பகுப்பு:இத்தாலியின் வரலாறு
பகுப்பு:16-ம் நூற்றாண்டுப் போர்கள்
ஆம்பர் கோட்டை

**ஆம்பர் கோட்டை** அல்லது **ஆமேர் கோட்டை** (Amer Fort or Amber Fort)  () இந்தியாவின்  இராஜஸ்தான்  மாநிலத்தில் ஆம்பர் நகரத்தில் அமைந்துள்ளது. 4 சதுர கிலோ மீட்டர் பரப்பளவில் கட்டப்பட்டுள்ள ஆம்பர் கோட்டை இராஜஸ்தான் மாநிலத் தலைநகரான ஜெய்ப்பூர் நகரத்திலிருந்து 11 கிலோ மீட்டர் தொலைவில் ஆரவல்லி மலைத்தொடரில் அமைந்துள்ள ஆம்பர் கோட்டை ஒரு முதன்மைத் தொல்லியல் மற்றும்  சுற்றுலா இடமாகும்.

ஆம்பர் கோட்டை பல திரட்டப்பட்டுள்ள பாதைகளுடன் கூடிய நுழைவாயிற் கதவுகளுடனும் கூடியது. கோட்டையில் பல அரண்மனைகளும், ஒரு  ஏரியுடனும்  கூடியது.
இந்த ஏரியின் நீர் ஆதாரத்தை நம்பியே கோட்டையும் அரண்மனைகளும் உள்ளது.

கோட்டையினுள் உள்ள மணற்கற்களாலும், பளிங்குக் கற்களாலும் கட்டப்பட்ட  அரண்மனை  *திவானி ஆம்*  எனப்படும் பொது மக்கள் கூடும் மாளிகை,  *திவானி காஸ்*  எனப்படும் எனப்படும் அரண்மனைக்  குடும்பத்தினர் மட்டும் கூடும் மாளிகை, கண்ணாடி மாளிகை எனப்படும் **ஜெய் மந்திர்** , செயற்கை நீரூற்றுகளுடன் கூடிய மாளிகை என நான்கு அழகியல் சுற்றுப்புறத்தைக் கொண்ட மாளிகைகளுடன் கூடியது என்பதால் இக்கோட்டையை ஆம்பர் கோட்டை எனப்பெயராயிற்று.

ஆம்பர் கோட்டையின் அரண்மனை இராசபுத்திர குல மன்னர்களும்; குடும்பத்தினரும் வாழிடமாக இருந்தது.
கோட்டையின் *கணபதி நுழைவாயில்*   அருகில் உள்ள *சிலா தேவி*யின் உருவச்சிலை, தற்கால வங்காள தேசத்தின் *ஜெஸ்சூர்*  இராஜாவை, 1604இல்  **இராஜா மான் சிங்**  வெற்றி கொண்டமைக்காக வழங்கப்பட்டது.

இராஜஸ்தானின் மலைக் கோட்டைகளில் ஆம்பர் கோட்டையும், உலகப் பாரம்பரியக் களங்களில் ஒன்றாக யுனேஸ்கோ நிறுவனம் 2013ஆம் ஆண்டில் அறிவித்துள்ளது.

## பெயர்க் காரணம்
[thumb|175px|[துர்கை|பவானியின் பல்வேறு காட்சிகளுடன் வெள்ளிக் கதவு]]
பவானி எனும் அம்பாளின் பெயரால் இக்கோட்டைக்கு ஆம்பர் கோட்டை எனும் பெயராயிற்று.

## நிலவியல்
thumb|200px|right| ஆம்பர் கோட்டையின் மாதோ ஏரியும் தோட்டமும்

ஜெய்ப்பூர் நகரத்திலிருந்து  11 கிலோ மீட்டர் தொலைவில் *ஆமேர்*  எனும் ஊரில், ஆரவல்லி மலைத்தொடரில்  மாதோ ஏரியுடன், அரண்மனைகளுடன் கூடிய ஆம்பர் கோட்டை அமைந்துள்ளது. ஜெய்ப்பூர் – தில்லி செல்லும் நெடுஞ்சாலையில் ஆம்பர் கோட்டை உள்ளது.

## வரலாறு

துவக்கத்தில் ஆம்பர் கோட்டை  **மீனாக்கள்**  எனும் மீனவ குலத்தவர்களால் சிறிய அளவில் கட்டப்பட்டது. பின்னர்  *கச்வாகா*  இராசபுத்திர குலத்தினர் இப்பகுதியை மீன்னாக்களிடமிருந்து கைப்பற்றி ஆண்டனர்.
 பின்னர் முதலாம் மான் சிங் எனும் இராஜபுத்திர மன்னரால் 21 டிசம்பர் 1550 முதல் 6 சூலை 1614 முடிய ஆளப்பட்டது.

**இராஜா மான் சிங்** என்பவரால் ஆம்பர் கோட்டை 967இல் சற்று சீரமைத்து கட்டப்பட்டதாக கருதப்படுகிறது. கி பி 1600இல் முதலாம் மான் சிங் ஆட்சிக் காலத்தில்  ஆம்பர் கோட்டை சீரமைத்து பெரிதாக கட்டப்பட்டது.
மன்னர் ஜெய்சிங் ஆட்சிக் காலத்தில் தற்போதைய கோட்டையின் அமைப்புகள்  நிறைவு பெற்றது. 1727இல் இரண்டாம் சவாய் ஜெய்சிங் மன்னர், தலைநகரத்தை ஜெய்ப்பூருக்கு மாற்றம் செய்யும் வரை, ஆம்பர் கோட்டை *கச்வாகா*  இராசபுத்திர குல மன்னர்களின் தலைநகராக விளங்கியது. கி பி 1600 முதலாம் மான் சிங் ஆட்சிக் காலத்தில்  ஆம்பர் கோட்டை சீரமைத்து பெரிதாக கட்டப்பட்டது.

## இதனையும் காண்க
*இராஜஸ்தானின் மலைக் கோட்டைகள்
* ஜெய்கர் கோட்டை
* நாகர்கர் கோட்டை

## மேற்கோள்கள்

## வெளி இணைப்புகள்

*Beautiful pics of Amer Fort 
*Amer Fort – India Airport Global Website
*Amer Fort Stunning Pictures 

## மேல் வாசிப்பிற்கு

*
*
*

பகுப்பு:இந்தியாவில் உள்ள உலக பாரம்பரியக் களங்கள்
பகுப்பு:இராஜஸ்தான் கோட்டைகள்
பகுப்பு:இராஜஸ்தானில் உள்ள சுற்றுலாத் தளங்கள்
1-புரோமோநாப்தலீன்

**1-புரோமோநாப்தலீன்** *(1-Bromonaphthalene)* என்பது C10H7Br என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரோமோநாப்தலீனின் இரண்டு மாற்றியன்களில் இதுவும் ஒன்றாகும். மற்றொரு மாற்றியன் 2-புரோமோநாப்தலீன் ஆகும். நிறமற்ற 1-புரோமோநாப்தலீன் நீர்மமானது நாப்தலீனின்  பதிலீடு செய்யப்பட்ட பல வழிப்பொருள்கள் தயாரிப்பில் முன்னோடியாக இருக்கிறது.

## தயாரிப்பு முறை

நாப்தலீனுடன் புரோமின் சேர்த்து சூடுபடுத்துவதால் 1-புரோமோநாப்தலீன் உருவாகிறது:

:C10H8  +  Br2   →   C10H7Br  +  HBr. 

## வினைகள்

இச்சேர்மம் குறிப்பாக அரைல் புரோமைடுகளுடன் பல வினைகளை வெளிப்படுத்துகிறது. சயனைடு இச்சேர்மத்திலுள்ள புரோமைடை இடப்பெயர்ச்சி செய்து நைட்ரைலைக் கொடுக்கிறது. மேலும், கிரிக்னார்டு வினைப்பொருளாகவும் , கரிம இலித்தியம் சேர்மமாகவும் உருவாகிறது. 1-இலித்தியோநாப்தலீன் மேலும் இலித்தியமேற்றமடைந்து  1,8-இரு லித்தியோநாப்தலீனைக் கொடுக்கிறது. பல பெரிநாப்தலீன் சேர்மங்கள் தயாரிப்பில் 1,8-இரு லித்தியோநாப்தலீன் ஒரு முன்னோடிச் சேர்மமாகச் செயல்படுகிறது. 

## மேலும் காண்க
*1-புளோரோநாப்தலீன்
*1-குளோரோநாப்தலீன்

## மேற்கோள்கள்

பகுப்பு:புரோமோ அரீன்கள்
பகுப்பு:நாப்தலீன்கள்
சிவகணங்கள்

**சிவகணங்கள்** என்பவை இந்து தொன்மவியலின் அடிப்படையில் கயிலை மலையில் வசித்து வருகின்ற கணங்களாகும்.  சிவபெருமான் ஒன்பது யானைகளும், பதினெண் சிவகணங்களும் சூழ இருக்கிறார். 

சிவகணங்கள் சிவபெருமானின் கட்டளைக்குக் கட்டுப்பட்டனவாகவும், சிவனடியார்களைப் பூலோகத்திலிருந்து கைலாயத்திற்கு அழைத்து செல்வதையும், போர்களின் போது அரக்கர்களுக்கு எதிராக சண்டையிடக்கூடியனவாகவும் உள்ளன. திருவிளையாடல் புராணத்தில் சிவபெருமான் பிட்டுக்காக மண் சுமந்த படலத்தின் இறுதியில் வந்தி பாட்டியைச் சிவகணங்கள் கயிலைக்கு அழைத்துச் செல்லுவதாகக் குறிப்பிடப்பட்டுள்ளது. 

## ஆதாரங்கள்


பகுப்பு:இந்து சமய தொன்மவியல் இனக்குழுக்கள்
1458

**1458** (**[[ரோம எண்ணுருக்கள்|MCDLVIII]]**) பழைய யூலியன் நாட்காட்டியில் ஞாயிற்றுக்கிழமை ஆரம்பமான ஒரு சாதாரண ஆண்டாகும்.

## நிகழ்வுகள்
* சனவரி 24 &ndash; மத்தயாசு கோர்வீனசு அங்கேரியின் மன்னராக முடிசூடினார்.
* ஆகத்து 19 &ndash; இரண்டாம் பயசு 210வது திருத்தந்தையாகப் பதவியேற்றார்.
* அக்டோபர் 24 &ndash; போர்த்துகலின் ஐந்தாம் அல்போன்சோ வடக்கு ஆப்பிரிக்காவின் சார் எசு0செகீரைக் கைப்பற்றினார். 
* லூயிசு கடமோசுட்டோ முதலாவது கேப் வர்டி தீவுகளைக் கண்டுபிடித்தார்.
* யூதர்கள் செருமனியின் எர்பூர்ட் நகரில் இருந்து வெளியேற்றப்பட்டனர்.

## பிறப்புகள்

## இறப்புகள்

## மேற்கோள்கள்
எட்வர்ட் ஆல்பீ

**எட்வர்ட் ஆல்பீ**  (Edward Franklin Albee III 12 மார்ச்சு, 1928-16 செப்டம்பர், 2016) என்பவர் அமெரிக்காவைச் சேர்ந்த நாடக ஆசிரியர். இவர் மூன்று முறை புலிட்சர் பரிசு பெற்றவர்.

## பெயர்க் காரணம்

இவருடைய இயற்பெயர் எட்வர்ட் ஆர்வீ ஆகும்  அனால் ரீட் ,பிரான்சிசு ஆல்பீ என்ற இணையர் இவரைத் தத்து எடுத்துக் கொண்ட காரணத்தால் எட்வார்ட் ஆர்வீ என்னும் தம் பெயரை எட்வார்ட் பிராங்க்ளின் ஆல்பீ III என மாற்றிக் கொண்டார்.

## படைப்புகளும் பரிசுகளும்

தமது 30 ஆம் அகவையில் விலங்கு காட்சிக்  கதை  என்னும் நாடகத்தை எழுதி வெளி உலகுக்கு அறிமுகமானார்.  ஹு ஈஸ் அப்ரைட்  ஆப் வெர்ஜினியா உல்ப் என்னும் படைப்பும் வரவேற்பைப் பெற்றது. இதற்காக  பல விருதுகள் எட்வார்ட் ஆல்பிக்கு வழங்கப்பட்டன. முப்பதுக்கும் மேலான நாடகங்கள் எழுதினார்.  மூன்று புலிட்சர் பரிசுகளை 1967, 1975, 1994 ஆகிய ஆண்டுகளில் எட்வர்ட் ஆல்பீ பெற்றார்.
வாணாள் சாதனைக்காக டோனி விருது 2005 ஆம் ஆண்டில் இவருக்கு வழங்கப்பட்டது.

## மேற்கோள்

பகுப்பு:அமெரிக்க எழுத்தாளர்கள்
பகுப்பு:1928 பிறப்புகள்
பகுப்பு:2016 இறப்புகள்
பகுப்பு:கிராமி விருது வென்றவர்கள்
புரோமோபென்சீன்

**புரோமோபென்சீன்***(Bromobenzene)* என்பது C6H5Br  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். அரைல் ஆலைடான இச்சேர்மம், புரோமினைப் பயன்படுத்தி பென்சீனை அரோமாட்டிக் எலக்ட்ரான்நாட்ட பதிலீட்டு வினைக்கு உட்படுத்துவதன் மூலம் உருவாகிறது. நிறமற்ற அல்லது வெளிர் மஞ்சள் நிறத்தில் தெளிவான நீர்மமாக புரோமோபென்சீன் காணப்படுகிறது. மெத்தனால், டை மெத்தில் ஈதர் ஆகிய கரிமக் கரைப்பான்களில் நன்றாகவும், குளிர் நீரில் சிறிதளவும் கரையக்கூடியதாக உள்ளது. பென்சீனுடன் எத்தனை புரோமின் அணுக்கள் சேர்ந்திருந்தாலும் அல்லது கூடுதலாக பதிலீடு செய்யப்பட்டிருந்தாலும் அரிதாக சிலசமயங்களில் அவற்றை புரோமோபென்சீன் என்ற சொல்லாலேயே அழைக்கிறார்கள். 

## தயாரிப்பு

தொழிற்சாலைகளில் இரும்புத்தூள் முன்னிலையில் பென்சீனுடன் புரோமினைச் சேர்த்து தொகுப்புமுறையில் புரோமோபென்சீன் தயாரிக்கிறார்கள். 

## பயன்கள்

சுசுகி வினை போன்ற பலேடியம் வினையூக்க இணைப்பு வினைகள் வழியாக பீனைல் தொகுதியை அறிமுகப்படுத்துவதற்கு புரோமோபென்சீன் பயன்படுத்தப்படுகிறது.
தொடர்புடைய கிரிக்னார்டு வினைப்பொருளான பீனைல்மக்னீசியம் புரோமைடு தயாரிப்பதற்கு புரோமோபென்சீன் பயன்படுத்தப்படுகிறது. மேலும், இதனுடன் கார்பன் டை ஆக்சைடு சேர்த்து பென்சாயிக் அமிலம் தயாரிக்கவும் பயன்படுத்தப்படுகிறது. பெருமளவில் பென்சைக்கிளிடின் தயாரிக்க உதவும் ஒரு முன்னோடிச் சேர்மமாகவும் புரோமோபென்சீன் பயன்படுத்தப்படுகிறது. 

## மருந்தியல்

புரோமோபென்சீன் ஒரு நச்சுப்பொருளாகும். இதை சுவாசிக்க நேரிட்டாலோ அல்லது தோலின் வழியாக உட்கிரகிக்கப்பட்டாலோ கல்லீரல் மற்றும் நரம்புத் தொகுதிகள் பாதிப்புக்கு உள்ளாகும் .

## மேற்கோள்கள்

பகுப்பு:புரோமோ அரீன்கள்
மரபுவழி யூதம்

[thumb|[நெறி வழுவா யூதம்|நெறி வழுவா யூதத்தைச் சார்ந்த சிலர்]]
**மரபுவழி யூதம்** (*Orthodox Judaism*) என்பது தோராவின் சட்ட, நெறிமுறை செயற்பாட்டையும் விளக்கத்தையும் "தனயிம்" (போதகர்), "அமோரயிம்" (தெரிவிப்போர்) முறைப்படி தல்மூத் நூல்களில் சட்டத்தின்படி கடைப்பிடிக்கும் வெளிப்படுத்தும் பாரம்பரிய யூத அணுகுமுறையாகும். மரபுவழி யூதம் தற்கால மரபுவழி யூதம், நெறி வழுவா யூதம் அல்லது கடுமையான யூதம் ஆகிய இயக்கங்களைக் கொண்டுள்ளது.

2001 ஆண்டுப்படி, மரபுவழி யூதர்கள் மரபுவழி தொழுகைக்கூடங்களுடன் இணைந்தவர்களாக பிரித்தானிய யூதர்களில் (150,000) 50 வீதமும், இசுரேலிய யூதர்களில் (1,500,000) 26.5 வீதமும், அமெரிக்க யூதர்களில் (529,000) 13% வீதமும் உள்ளனர். இவ்வாறு தொழுகைக்கூடங்களுடன் இணைந்த மரபுவழி யூதர்கள் பிரித்தானிய யூதர் சமூகத்தில் 70% ஆகவும், அமெரிக்க சமூகத்தில் 27% ஆகவும் உள்ளனர்.

## இவற்றையும் பார்க்க
* யூத மெய்யியல்

## உசாத்துணை

## வெளி இணைப்புகள்

* Benjamin Brown, "Orthodox Judaism", in: The Blackwell Companion to Judaism, 2001.
* Your Complete Guide to Brochos
* Origins of Orthodox Judaism
* The different Orthodox Jewish groups 
* The State of Orthodox Judaism Today
* Orthodox Judaism in Israel
* Orthodox Jewish population growth and political changes 
* Culture and orthodox books
* Information on Orthodox Jewish culture
* Orthodox Retention and Kiruv: The Bad News and the Good News

பகுப்பு:யூதச் சமய இயக்கங்கள்
நெறி வழுவா யூதம்

thumb|நெறி வழுவா யூத வாலிபர்கள்.
**நெறி வழுவா யூதம்** அல்லது **கடுமையான யூதம்** (*Haredi Judaism*) என்பது மரபுவழி யூதத்தினுள் உள்ள பரந்த பிரிவும், நவீன சமய சார்பற்ற கலாச்சாரத்தின் சகல பண்புகளையும் நிராகரிக்கும் மரபுவழி யூதமாகும். இதன் அங்கத்தவர்கள் கடுமையான யூதர் எனவும் தீவிர யூதர் எனவும் அழைக்கப்படுவர். நெறி வழுவா யூதர்கள் தங்களை யூத சமயத்தின் மிகவும் நம்பிக்கைக்கு உரியவர்கள் என்று குறிப்பிட மற்றவர்கள் இக்கூற்றுக்கு தங்களுக்குரியது என்கின்றனர்.

## உசாத்துணை

## வெளி இணைப்புகள்

* Benjamin Brown, "Orthodox Judaism", in: The Blackwell Companion to Judaism, 2001.
* Haredi and technology
* Hasidic and Haredi Jewish population growth 
* Map of the main Haredi Communities in Jerusalem
* Dei'ah Vedibur – Online Haredi newsweekly
* Kemach Foundation  

பகுப்பு:யூதச் சமய இயக்கங்கள்
வீரனார்

காவல் தெய்வம் **வீரனார்** நெற்றியில் திருமண் அல்லது திருநீறு , வால் ஓங்கிய கையும், நின்ற அல்லது அமர்ந்த நிலையில்  வீற்றிருப்பார் இது  இரண்டு வகையான நினைவுகளை குறிப்பதாக கருதப்படுகிறது குதிரை வாகனத்துடன் ( பெரும்பாலும் குதிரை சுதைகள் கோவிலுக்கு வெளியே உள்ளது) உள்ளார். பொதுவாக இப்பழக்கம் மக்கள் தன் ஊரை விட்டு புலம்பெயர்ந்து செல்லும் போது பிடி மண்ணையும் கொண்டுவந்து  குல வழிபாட்டுக்காக ஒரு கோயிலை உருவாக்குவார்.

## வரலாறு

வீரனார் என்பது தமிழ் சமூக மக்களிடையே பரவலாக காணப்படும் குலதெய்வ வழிபாடு தெய்வமாகும் இந்த பழக்கம் பரவலாக  தொண்டை நாட்டு மக்களிடையே  பெரிதும் காணப்படுகிறது பொதுவாக வீரனார் கோயில்கள் அனைத்தும் வட திசையை நோக்கியே காணப்படும் தன்  குலத்திற்காக பாடுபட்ட முன்னோர்களை இவ்வாலயங்கள் குறிக்கும் விதமாக  எழுப்பப்பட்டன அதுவே பிற்காலத்தில் குலதெய்வ வழிபாடு ஆகும் பொதுவாக கையில் அரிவாளுடன்  வெள்ளை குதிரை அருவாள் வெள்ளை நாய் ,வெள்ளை , குதிரையை கொண்டிருப்பார் மேலும் இவருக்கு சாராயம்  சுருட்டு  போன்றவைகளை வைத்து கிடாய் வெட்டி படையல் போடுவர்.

பெரும்பாலான கோவில்களில் வீரனாரின் பெண் துணையாக ஒன்று அல்லது இரண்டு பெண் தெய்வங்கள் கோவிலுக்கு வெளியே லட்சுமி உருவத்தில் அமைக்கப்பட்டுள்ளது.

வட தமிழகத்தின் பிற பகுதிகளிலும் வீரனார் வழிபாடு சிற்சில இடங்களில் உள்ளது . முதலியார் ,வெள்ளாளர் ,பறையர் என அனைத்து சமுதாய மக்களும் வழிபட்டு வருகின்றனர் ஆனால்பிரதானமாக வன்னியர் சமூகம் வீரனாரை வழிபட்டு வருகின்றனர். இதில் சிறப்பு என்னவென்றால் கோழியபறையர் கூத்துராயர் என்று சொல்ல கூடிய நெடுவாசல்,நம்பிவயல்,சத்திரப்பட்டி,நடிவிக்கோட்டை, பறையரில் இந்த பட்டத்தை சேர்ந்தவர்கள் மட்டும் வெள்ளாளர்கூட இணைந்து பட்டுக்கோட்டை முதல்சேரி ஆகாச வீரனார் குலதெய்வ வழிபாடு செய்து வருகின்றனர்.

சில முக்கியமான கோவில்கள்:
* உட்கோட்டை வீரனார் கோயில்
* கிநாமங்கலம் வீரனார் கோயில்
* தண்டலை வீரனார் கோயில்
* கழுவந்தோண்டி வீரனார் கோயில்
* சிறுகடம்பூர் வீரனார் கோயில்
* கல்லாத்தூர் மானகரன் வகையறா பங்காளி "புதுக்கேணி வீரனார் கோயில்"
* கல்லாத்தூர் மானகரன் வகையறா பங்காளி புதுக்கேணி வீரனார் கோயில்
* தண்டலை வீரனார் கோயில்
* தாமரங்கோட்டை வீரனார்
* பொன்பரப்பி வீரனார் கோயில்
* **சிதம்பரம்** வீரனார் கோயில்
* ஆலத்தூர் அய்யனார், வீரனார் கோயில்
* ஆலத்தூர் வீரனார் (பட்டுகோட்டை)
* காசாங்காடு வீரனார் (பட்டுகோட்டை)
* சோழக்கூர் வீரனார் 
* இராயநல்லூர் வீரனார்
* முதல்சேரி ஆகாச வீரனார்(பட்டுக்கோட்டை) 

பகுப்பு:தமிழர் நாட்டுப்புறத் தெய்வங்கள்
எசு. பி. சவாண்

thumb|எசு. பி. சவாண்
**சங்கர்ராவ் பாவ்ராவ் சவாண்** (S.B.Chavan 14 சூலை 1920–26 பிப்ரவரி 2004) இந்திய  அரசியல்வாதி. இரண்டு முறை மகாராட்டிர மாநில முதல் அமைச்சராக இருந்தவர். நடுவணரசு அமைச்சரவையில் கல்வி அமைச்சராகவும்  பாதுகாப்புத்துறை அமைச்சராகவும், உள்துறை அமைச்சராகவும்  நிதித்துறை அமைச்சராகவும் பதவி வகித்தவர்.

## இளமைக் கல்வி

சென்னைப்பல்கலைக் கழகத்தில் இளங்கலைப் பட்டமும் உசுமானியப் பல்கலைக் கழகத்தில் எல்.எல்.பி. பட்டமும் பெற்றார். வெள்ளையனே வெளியேறு இயக்கம் தொடங்கியபோது அதில் கலந்துகொண்டார். வழக்குரைஞராகத் தம் தொழிலைத் தொடங்கினார்.

## அரசியல் வாழ்க்கை

* 1957 ஆம் ஆண்டில் தரமாபாத் தொகுதியிலிருந்து பாம்பே மாநில சட்டமன்றத்திற்கும் 1962 இல் அதே தொகுதியிலிருந்து மகாராட்டிர விதான் அவைக்கும் தேர்ந்தெடுக்கப்பட்டார். 
* 1967 1972 1978 ஆகிய ஆண்டுகளில் போக்கர் தொகுதியிலிருந்து மகாராட்டிர சட்ட மன்றத்திற்குத் தேர்ந்தெடுக்கப்பட்டார்.
* 1980ஆம் ஆண்டில் இந்திரா காந்தி அமைச்சரவையில் கல்வி அமைச்சர் ஆனார். 
* 1981 முதல் 1984 வரை திட்டக் குழுவின் துணைத் தலைவராக இருந்தார். 
* 1987 முதல் 1990 வரை நடுவணரசின் நிதி அமைச்சராக இருந்தார்.  
* 1991 முதல் 1996 வரை ராஜ்ய சபாவில் காங்கிரசுக் கட்சியின் தலைவர் பொறுப்பில் இருந்தார்.
* திலக் மகாராட்டிர பல்கலைக் கழகத்தில் வேந்தராகப் பதவியில் இருந்தார்.

## மேற்கோள்

## மேலும் பார்க்க
http://www.business-standard.com/article/news-ians/sonia-pays-tributes-to-s-b-chavan-116071400637_1.html

பகுப்பு:இந்திய அரசியல்வாதிகள்
பகுப்பு:மகாராட்டிர மாநில முதலமைச்சர்கள்
பகுப்பு:1920 பிறப்புகள்
பகுப்பு:2004 இறப்புகள்
பகுப்பு:7வது மக்களவை உறுப்பினர்கள்
தென்திருப்பேரை கைலாசநாதர் கோயில்

**தென்திருப்பேரை கைலாசநாதர் கோயில்** என்பது திருநெல்வேலி மாவட்டத்தில் அமைந்துள்ள சிவாலயமாகும். இச்சிவாலயம் தமிழகத்தின் நவ கைலாயங்களுள் ஏழாவது தலமாகும். இத்தலத்தின் மூலவர் கைலாசநாதர் என்றும், அம்மன் அழகிய பொன்னம்மை என்றும் அழைக்கப்படுகின்றார்.

## தலவரலாறு
அகத்திய முனிவரின் சீடர்களில் முக்கியமானவரான உரோமச முனிவர் தன் குருவான அகத்தியரின் உதவியுடன் சிவபெருமானை நேரில் தரிசித்து, அதன் மூலம் முக்தி அடைய வேண்டும் என்று விரும்பி தனது குருவிடம் அதற்கான வழிமுறைகளைக் கேட்டதாகவும். அதற்கு அகத்திய முனிவரும் தாமிரபரணி ஆற்றில் 9 தாமரை மலர்களை மிதக்க விட்டு அவை ஒவ்வொன்றாக கரை ஒதுங்கும் இடங்களில் சங்கு மூலம் நீராடி நவக்கிரகங்களின் வரிசையில் சிவபெருமானை வழிபட்டால் சிவபெருமானின் காட்சி கிடைக்கும் என்றும் அதன் மூலம் முக்தி அடையலாம் என்று சொல்லி 9 தாமரை மலர்களை தாமிரபரணி ஆற்றில் மிதக்க விட்டதாகவும் அந்த மலர்களை தொடர்ந்து சென்ற உரோமச முனிவரும் தனது குரு கூறியபடி வழிபட்டு முக்தி அடைந்தார் என்றும் அப்படி அம்மலர்களில் ஏழாவது மலர் கரை ஒதுங்கிய இடம் இத்தலமாகும்.

## தல சிறப்பு
* நவகைலாயத் தலங்களில் ஏழாவது தலம்
* நவக்கிரகங்களில் புதனுடையத் தலம்
* நவக்கிரகங்கள் சன்னதியில் சூரியன், சந்திரன், குருபகவான், சுக்கிரன் ஆகிய நால்வரும் குதிரை வாகனத்தில் உள்ளனர்.
* அம்மன் சன்னதியில் கொம்பு முளைத்த தேங்காய் உள்ளது.
* கால பைரவர் ஆறு கைகளில் ஆயுதம் ஏந்தியும், நாய் வாகனம் இல்லாமலும் காட்சி தருகிறார்.

## ஆதாரங்கள்


பகுப்பு:திருநெல்வேலி மாவட்டத்திலுள்ள சிவன் கோயில்கள்
பகுப்பு:நவ கைலாயங்கள்
சபேனா ஒஒ-ஏயுபி ஆஸ்டெண்ட் பொறிவு

**சபேனா ஜங்கர்சு யூ 52 விபத்து** (*Sabena OO-AUB Ostend crash*) எனும் இது, 1937-ஆம் ஆண்டு, நவம்பர் 16-இல் நடந்த ஒரு வானூர்தி விபத்தாகும். பெல்ஜியம் ஏயர்லைனர் நிறுவனத்துக்கு சொந்தமான "சபேனா ஏயர்லைனர்" இயக்கி வந்த ஜங்கர்சு யூ 52/3m (*Junkers Ju 52/3m*)  வகையைச் சார்ந்த, (*பதிவு எண்:-OO-AUB*) வானூர்தி ஒன்று, பெல்ஜியத்தின் ஆஸ்டெண்ட் எனும் நகரத்தின் அருகே, மோசமான வானிலைக் காரணமாக விபத்துக்குள்ளானது. ஜெர்மனியின் நான்காவது பெரிய நகராமான கோல்ன் என்ற மாநகரிலிருந்து, இங்கிலாந்தின் தலைநகர் இலண்டனுக்கு வான்ப் பயணம் மேற்கொண்டபோது நிகழ்ந்த இவ்விபத்தில், 7 பயணிகளும், 4 பயணச் சேவைப் பணியாளர்களும், மற்றும் தரையில் ஒரு சேவைப் பணியாளருமாக மொத்தம் 12-பேர்கள் கொலையுண்டனர்.

## மேற்கோள்கள்

பகுப்பு:1937 இல் வானூர்தி விபத்துகளும் நிகழ்வுகளும்
குன்னத்தூர் கோத பரமேசுவரர் கோயில்

**குன்னத்தூர் கோத பரமேசுவரர் கோயில்** என்பது திருநெல்வேலி நகர் தொடருந்து நிலையத்திலிருந்து இரண்டு கி.மீ. தொலைவில் அமைந்துள்ள ஒரு சிவாலயமாகும். இச்சிவாலயம் நவகைலாயங்களில் ஒன்றாகவும், ராகு தலமாகவும் கருதப்படுகிறது.

## சன்னிதிகள்
இச்சிவாலயத்தின் மூலவர் கோத பரமேசுவரர், அம்மன் சிவகாமி இருவருக்கும் தனித்தனி சன்னிதிகள் உள்ளன. இறைவன் சன்னிதி கிழக்கு நோக்கியும், அம்மன் சன்னிதி தெற்கு நோக்கியும் அமைந்துள்ளன.

## தமிழ்நாடு அரசு இணையதளம்
*Arulmigu Kotha Parameswarar Temple, Kunnathur (Raagu) 

## மேற்கோள்கள்

## வெளியிணைப்புகள்

*அருள்மிகு கோத பரமேசுவரர் திருக்கோயில், குன்னத்தூர் (கீழத்திருவேங்கடநாதபுரம்)-பக்கம் 11

பகுப்பு:நவ கைலாயங்கள்
பகுப்பு:திருநெல்வேலி மாவட்டத்திலுள்ள சிவன் கோயில்கள்
அறை (துப்பாக்கி)

[thumb|ஒரு  [இசுப்ரிங்பீல்டு எம். 1903-ன் அறைக்குள் வெடிபொதி போடப்படுகின்றது.]]
thumb|
சுடுகலனை சுடுவதற்குமுன், குழல் அல்லது சுடும் உருள்கலனின் பின்புறத்தில்,வெடிபொதி செருகப்படும் (புகுத்தப்படும்) பகுதியை தான் **அறை** (chamber) என்பர். மரைத் துப்பாக்கிகள் மற்றும்  கைத்துப்பாக்கிகளின்  குழலில் பொதுவாக ஒரேஒரு அறை தான் இருக்கும். ஆனால் சுழல் கைத்துப்பாக்கிகளில், குழலில் அறை இருப்பதற்கு பதிலாக, உருள்கலனில் பல அறைகள் கொண்டிருக்கும். 

## வெளி இணைப்புகள்
* அறை(துப்பாக்கி)  

பகுப்பு:சுடுகலன் கூறுகள்
குறும்பர் (பழங்குடி)

**குறும்பர்** (*Kurumbas*) என்பவர்கள் இந்திய மாநிலங்களான கருநாடகா, கேரளா மற்றும் தமிழ்நாட்டில் வாழுகின்ற ஒரு பழங்குடி மக்கள் ஆவர். இவர்கள் தமிழ்நாட்டில், நீலகிரி மாவட்டத்தில் அமைந்துள்ள மலைப்பகுதியில் வாழுகின்றனர். இப்பகுதியில் இவர்களைப்போல் கோத்தர், தோடர், இருளர், பனியர் மற்றும் காட்டு நாயக்கர் போன்ற பழங்குடி மக்களும் வாழுகிறார்கள். இவர்கள் காட்டில் கிடைக்கும் பொருட்களைச் சேகரித்துத் தங்களின் தேவைகளைப் பூர்த்தி செய்துகொள்கிறார்கள். இவர்களின் மொழி குறும்பா மொழி, எழுத்துவடிவில் இல்லாமல் பேச்சு வடிவிலேயே உள்ளது. அதனால் குன்னூர் பள்ளி ஆசிரியர்கள் இவர்களுக்காக அகரமுதலி ஒன்றை உருவாக்கி வெளியிட்டுள்ளனர். குறும்பர்கள் சிறந்த வில்லாளிகள். கோட்டையம் மன்னருக்கும், ஆங்கிலேயருக்கும் போர் ஏற்பட்ட போது, கோட்டைய மன்னரின் சார்பிலிருந்து குறும்பர்கள் வீரப்போர் புரிந்தனர். தற்போது கோவை மாவட்டத்தில் மதுக்கரை அருகில் உள்ள குளத்துப்பாளையம், குரும்பபாளையம், வேடபட்டி அருகிலுள்ள குரும்பபாளையம், பெரியநாயக்கன்பாளையம் அருகில் உள்ள பூச்சியூர், தேவையம்பாளையம், கஸ்தூரிபாளையம் ஆகிய ஊர்களிலும் வசித்து வருகின்றனர்.இவர்கள் ஊர்களில் வழும் குறும்பர்களிலிருந்து கலாச்சார வகையில் தனித்து காணப்படுகிறார்கள்.இவர்கள் ஊர்களில் உள்ள குறும்பர் மக்களை  போல் குலதெய்வங்கலை வழிபடமல் பெரும்பாலும் நடுகள்களையே வழிபடுகிறார்கள்.திருமண முறைகளும் சற்று வேறுபட்டு காணப்படுகிறது.ஊர்களில் வாழும் குறும்பர்கலுக்கு பெரும்பாலும் ஆணிரை மேய்கும் தொழில் மட்டுமே குல தொழிலக உள்ளது. ஆனால்,நீலகிரியில் வாழும் குறும்பர்கள் தேன் எடுப்பது,ஓவியம் வரைவது,மருத்துவத்தில் ஈடுபடுவது,யானை வளர்ப்பது  போன்ற கலை வேலைகளை குழத்தொழிலாக கொண்டிருக்கிறார்கள்.இருப்பினும்,இவர்கள் வரலாறு ரீதியில் ஒருவர்களே என்பது குறிப்பிடத்தக்கது.

## பிரிவுகள்
இம்மக்கள் குறும்பர், ஊர்க்குறும்பர், ஜேன் குறும்பர் என மூன்று பிரிவினராகப் பிரிந்து வாழ்கின்றனர். நீலகிரிப் பீடபூமியில் குறும்பர்களும், நெல்லியாளத்தைச் சுற்றி ஊர்க்குறும்பர்களும் வாழ்கின்றனர். ஜேன் குறும்பர்கள், 'ஷோலா நாயக்கர்'கள் என்றும் அழைக்கப்படுகின்றனர். இவர்கள் வயநாட்டிலும், குறிப்பாக மதுமலைப் பகுதியிலும் வாழ்கின்றனர். ஜேன் குறும்பர்கள் மலை இடுக்குகளில் உள்ள மலைத் தேனீயின் கூட்டை அழித்துத் தேன் எடுப்பதில் வல்லவர்கள், இதை இவர்கள் தொழிலாகவும் கொண்டிருக்கிறார்கள். ஜேனு என்றால் கன்னடத்தில் தேன் என்று பொருள். ஆகையினால் இக்குறும்பர்கள் தங்களைத் “தேனெடுக்கும் காட்டுத் தலைவர்கள்" (ஜேனு கொய்யோ ஷோலா நாயகா) என்று அழைத்துக் கொள்கிறார்கள். ஜேன் குறும்பர்கள் மந்திரதந்திரத்தில் வல்லவர்களாகக் கருதப்படுகின்றனர். அவர்கள் நினைத்தபோது காட்டானைகளை அழைக்கும் ஆற்றல் மிக்கவர்களென்றும், சில மர்மமான மூலிகைகளை வீசிப் பாறைகளைக்கூடப் பொடி செய்து விடுகிறார்கள் என்றும் கதை கூறப்படுகின்றன. சமூகச் சட்டங்களை அமுல் நடத்த ஒவ்வொரு ஊரிலும் ஒரு பஞ்சாயத்து உள்ளது. அப் பஞ்சாயத்தின் தலைவர் 'எசமான்' என்று அழைக்கப்படுகிறார். 

## உடல் தோற்றம்
குறும்பர்கள் கருநிறமும், குள்ளமான உருவமும், ஒற்றை நாடி உடலும் பெற்று, தோற்றத்தில் இருளர்களைப்போல் விளங்குகிறார்கள். இவர்கள் தலையிலுள்ள மயிர் தடிப்பாகவும் சுருண்டும் இருக்கும்; தலையைச் சுற்றிப் புதர் போலப் பரவி முளைத்திருக்கும்.

## சமய வாழ்வு
குறும்பர்கள் கல்லாத்தா (பெண் தெய்வம்), ஐரு பில்லி, காடுபில்லாலா என்ற மூன்று தெய்வங்களை வணங்குகின்றனர். ஐருபில்லியும், காடுபில்லாலாவும் மலையாளத்திலிருந்து வயநாட்டில் குடிபுகுந்த தெய்வங்களாகக் கருதப்படுகின்றன. 

## மேற்கோள்கள்

பகுப்பு:இந்தியப் பழங்குடிகள்
பகுப்பு:தமிழகப் பழங்குடிகள்
பகுப்பு:இந்திய இனக்குழுக்கள்
உருள்கலன் (துப்பாக்கி)

[thumb|[வெப்லீ சுழல்-கைத்துப்பாக்கி|வெப்லீ மாக் VI-லுள்ள உருள்கலனின் படம்.]]
சுடுகலங்களில், **உருள்கலன்** (cylinder) என்பது சுழல் கைத்துமுக்கியில், பல அறைகள் கொண்டிருக்கும் சுழலகூடிய பகுதியாகும். சுழல் கைத்துமுக்கியின் மத்திய அச்சில் இது சுழன்று, ஒவ்வொரு அறையையும் குழலையும் நேர்கோட்டில் நிறுத்தி, சுடுவதற்கு வித்திடுகிறது. ஒவ்வொரு முறையும் இதை சுற்றிவிடுகையில், சரியாக 60° சுற்றுவதால் (ஆறு-தோட்டா கொண்டவை), எப்போதுமே ஏதேனும் ஒரு அறையில் இருக்கும் வெடிபொதி வெடிக்க தயாராக இருக்கும்.

பொதுவான விதியின்படி, துப்பாக்கியிலிருந்து உருள்கலன்களை (சுத்தம் செய்ய தவிர்த்து) கழற்றமுடியாத வகையில்தான் வடிவமைக்கப் பட்டிருக்கும்.

## வடிவமைப்புகள்

### கழற்ற இயலா உருள்கலன் வடிவம்
[thumb|[நாகன்ட்டு எம்.1895 சுழல் கைத்துப்பாக்கியில் இருக்கும் கழற்ற இயலா உருள்கலன். குண்டேற்றும் முறையை படத்தில் கவனிக்கவும்.]]

### உடைபடும் இயக்க வடிவம்
[thumb|.455 கேலிபர் கொண்ட [வெப்லீ சுழல்-கைத்துப்பாக்கி|வெப்லீ மாக் VI-ன் உடைபடும் இயக்கம்]]
இவ்வகை துப்பாக்கிகளில், உருள்கலனில் கீழ்-முன் பகுதியில் கீல் கொண்டு இணைக்கப்பட்டிருக்கும். பூட்டை தளர்த்தி, குழலை கீழாக அழுத்தினால், உருள்கலன் மேலே வரும் - இது உருள்கலனின் பின்புறத்தை குண்டேற்றுவதற்கு ஏதுவாக திறந்து காட்டும்.

### அலையாடும் உருள்கலன்
வலது|thumb|சுழல் கைத்துப்பாக்கியில் இருக்கும் அலையாடும் உருள்கலனின் எடுத்துக் காட்டு.

## மேலும் பார்க்க
* பிடிப்பி
* சேமகம்
* சுழல் கைத்துப்பாக்கி
* சுடுகலன் 
* அறை
* ஊசியடிப்பான் துமுக்கி
* ஊசியடி

## மேற்கோள்கள்

## மூலங்கள்
* Batchelor, John and John Walter. *Handgun: From matchlock to laser-sighted weapon* (Portugal: Talos Books, 1988).
* Blair, Claude, ed., *Pollard’s History of Firearms* (New York: Macmillan Publishing Company, 1983).
* Friedel, Robert. *A Culture of Improvement* (Cambridge, Massachusetts: The MIT Press, 2007).
* Hogg, Ian V. *The Illustrated Encyclopedia of Firearms: Military and civil firearms from the beginnings to the present day. . .* (London: New Burlington Books, 1980).
* Myatt, Frederick. *The Illustrated Encyclopedia of Pistols & Revolvers: An Illustrated History of Handguns from the 16th Century to the Present Day* (New York: Crescent Books, 1980).

பகுப்பு:சுழல் கைத்துப்பாக்கிகள்
புரோமோகுளோரோபென்சீன்

**புரோமோகுளோரோபென்சீன்**  *(Bromochlorobenzene)* சேர்மம் மூன்று இடவமைப்பு மாற்றியன்களைக் கொண்டுள்ளது. அவை,

*2-புரோமோகுளோரோபென்சீன்:

*3-புரோமோகுளோரோபென்சீன்:
*4-புரோமோகுளோரோபென்சீன்:

இவை முறையே ஆர்த்தோ-புரோமோகுளோரோபென்சீன், மெட்டா-புரோமோகுளோரோபென்சீன், பாரா-புரோமோகுளோரோபென்சீன் என்ற பொதுப்பெயர்களாலும் அழைக்கப்படுகின்றன. ஐயுபிஏசி முறையில் இவை முறையே 1-புரோமோ-2-குளோரோபென்சீன், 1-புரோமோ-3-குளோரோபென்சீன், 1- புரோமோ-4-குளோரோபென்சீன் என்றும் அழைக்கப்படுகின்றன.

## மேற்கோள்கள்

பகுப்பு:புரோமோ அரீன்கள்
பகுப்பு:குளோரோ அரீன்கள்
அலங்காரப் புறா

**அலங்காரப் புறாக்கள்** (*Fancy pigeon*) அனைத்தும் மாடப்புறாவிலிருந்தே உருவாயின. இவை சுமார் 1100 வகை இருப்பதாகக் கூறப்படுகிறது. அளவு, வடிவம், நிறம் மற்றும் குணாதிசயங்களுக்காக இவை புறா வளர்ப்புப் பிரியர்களால் வளர்க்கப்படுகின்றன. சார்லஸ் டார்வின் உயிரினங்களின் தோற்றம் புத்தகத்தை எழுதுவதற்கு மூன்று வருடங்களுக்கு முன் பனிப் புறாக்களை வளர்த்தார்.

## புறாக் கண்காட்சிகள்

உலகம் முழுவதும் நடத்தப்படும் உள்நாட்டு, பன்னாட்டு புறாக் கண்காட்சிகளில் நடைபெறும் போட்டிகளில் புறா வளர்ப்பாளர்கள் தங்களது புறாக்களைக் காட்சிப்படுத்துகின்றனர்.

## அலங்காரப் புறா இனங்கள்
இந்த வகைப்படுத்தல் ஆஸ்திரேலிய முறையைப் பின்பற்றியுள்ளது.
### ஆசிய இறகு மற்றும் குரல் புறாக்கள்

இவ்வகைப் புறாக்கள் ஆசியப் பகுதியில் தோன்றின.
* விசிறிவால் புறா (Fantail pigeon)
* சுருள் இறகுப் புறா
* காலர் புறா (Jacobin pigeon)
* இலாகூர் புறா (Lahore pigeon)
* தாரைப் புறா (Trumpeter (bird))
* ஆங்கிலேய தாரைப் புறா (English Trumpeter)

### வண்ணப் புறாக்கள்

இவ்வகைப் புறாக்கள் ஜெர்மனியில் தோன்றின
* ஆர்க்காங்கல் (Archangel pigeon)
* டானிஸ் சுவாபியன்
* சாக்சன் பீல்டு புறா
* இசுடார்லிங் புறா
* சுவாலோ புறா
* துரிஞ்சன் பீல்டு புறா
* பனிப் புறா

### சுருள்கள் மற்றும் ஆந்தைகள்

இவ்விடத்தில் சுருள் என்பது அவற்றின் மார்பில் காணப்படும் சுருள் இறகைக் குறிக்கிறது. இவ்வகைப் புறாக்கள் சிறிய மூக்கிற்காக அறியப்படுகின்றன.
* ஆச்சன் லகுவர் கேடய ஆந்தை
* ஆப்பிரிக்க ஆந்தை
* சீன ஆந்தை
* இத்தாலிய ஆந்தை
* பழைய செர்மானிய ஆந்தை
* கீழை சுருள்
* டர்பிட்

### ஹோமர் மற்றும் கோழி புறாக்கள்

#### ஹோமிங் புறாக்கள்

* அமெரிக்கன் சோ ரேசர்
* டிரகூன்
* இங்கிலீஸ் கேரியர்
* ஜெர்மன் பியூட்டி ஹோமர்
* ஹோமிங் புறா

### பவுட்டர் மற்றும் கிராப்பர் வகைப் புறாக்கள்

இவ்வகைப் புறாக்கள் பெரிய அளவிலான காற்றுப்பைக்காக அறியப்படுகின்றன.
* ஆங்கிலேய பவுட்டர்
* புருன்னர் பவுட்டர்
* கடிடானோ பவுட்டர்
* ஹோல்லே கிராப்பர்
* ஹார்ஸ்மேன் பவுட்டர்
* நார்விச் கிராப்பர்
* பிக்மி பவுட்டர்
* பவுட்டர்
* ஊர்ஸ்பர்க் சீல்டு கிராப்பர்
* ஓல்டு ஜெர்மன் கிராப்பர்ஸ்

### கண்காட்சி டம்லர் வகைப் புறாக்கள்

* புடாபெஸ்ட் குறுமுக டம்ப்லர்
* ஆங்கிலேய நீளமுக டம்ப்லர்
* ஆங்கிலேய குறுமுக டம்ப்லர்
* ஹெல்மட்
* ஆங்கிலேய மேக்பை
* நன்

### ஃப்ளையிங் டம்லர் மற்றும் கர்ணப் புறாக்கள்

இவை பறத்தல், கண்காட்சி முதலிய பல்வகைப் பயன்களுக்காக வளர்க்கப்படுகின்றன.
* ஆர்மீனியன் டம்ப்லர்
* ஆஸ்திரேலியன் பெர்ஃபார்மிங் டம்ப்லர்
* டான்சிக் ஹைஃப்ளையர்
* டோனெக்
* சுழல் கரணப் புறா
* டிப்லர் புறா

### ஊணுக்காக வளர்க்கப்படும் புறாக்கள்

இந்த வகைப் புறாக்கள் ஊணுக்காக வளர்க்கப்படுகின்றன.
* கார்னியா புறா
* பிரெஞ்சு மான்டைன்
* அரச புறா
* அமெரிக்க ராட்சத ரன்ட் புறா
* சிராசர் புறா

## மேலும் காண்க
*மாடப் புறா
*புறா வகைகளின் பட்டியல்

## மேற்கோள்கள்

## வெளியிணைப்புகள்
* National Pigeon Association - USA
* Purebred Pigeon Magazine
* National Young Bird Show - USA

பகுப்பு:புறாக்கள்
பகுப்பு:பழக்கிய விலங்குகள்
அப்ரமாஞ்சி

**அப்ரமாஞ்சி** (*Valeriana wallichii*) என்றழைக்கப்படும் இந்த மூலிகைத் தாவரம் இந்தியாவை தாயகமாகக் கொண்டது. இத்தாவரத்தை மருந்திற்காக, மத்திய, மற்றும் கிழக்கு ஐரோப்பாவிலும், இந்தியாவின் மேற்கு இமாலயம், மற்றும் காசுமீரிலும் பயிரிடப்படுகிறது. கடல் மட்டத்திலிருந்து சுமார் 2400–2700 மீட்டர் உயரத்தில் இம்மூலிகைத் தாவரங்கள் வளருகின்றன. விதைகள் மூலம் வசந்த காலத்தில் பயிரிடப்படும் இத்தாவரத்தின் தரையடித்தண்டு 2 ஆண்டுகளுக்குப்  பின்னர் இலையுதிர் காலத்தில் சேகரிக்கப்படுகிறது.

## வேதிப்பொருட்கள்
அப்ரமாஞ்சி தாவரத்தில் எளிதில் ஆவியாகும் எண்ணெய்கள் உள்ளன. போர்னைல் அசிடேட் (*Phenyl acetate*), பீட்டர் கேரிபில்லின், இரிடாய்டுகள் (*iridoid*) , வெலிபோட்டிரியேட்கள், வால்டிரேட், ஐசோவால்டிரேட் மற்றும் ஆல்கலாய்டுகள் (*alkaloid*) (நைதரசன் கொண்ட வளைய மூலக்கூற்று தாவர வேதிப்பொருள்), ஆகியவை உள்ளன. இவை மருத்துவ குணங்களின் அடிப்படையாகும்.

## மேற்கோள்கள்

பகுப்பு:மூலிகைகள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
ஜி. பட்டு ஐயர்

**ஜி. பட்டு ஐயர்** (ஏப்ரல் 26, 1906 - ) தமிழ் நாடக, திரைப்பட நடிகரும், இயக்குநரும் ஆவார். இவர் **அம்மாஞ்சி பட்டு ஐயர்** என்றும் அழைக்கப்பட்டார்.

## வாழ்க்கைக் குறிப்பு
பட்டு ஐயர் 1906 ஏப்ரல் 26 இல் நாகப்பட்டினத்தில் பிரபலமான வணிகராக இருந்த என். கணேசய்யர் என்பவருக்குப் பிறந்தார். பள்ளியில் படிக்கும் போதே இசை, மற்றும் நாடகங்களில் இவருக்கு அதிக நாட்டம் இருந்தது. பள்ளிக்கூட நாடகங்களில் முக்கிய பாத்திரங்கள் ஏற்று பரிசுகளும் பெற்றிருக்கிறார். இவரும் நாகை மணி என்ற பெயரில் திரைப்படப் பாடல்கள் எழுதி வந்த எம். எஸ். மணி என்பவரும் மற்றும் சில நண்பர்களும் இணைந்து நாடகக் குழு ஒன்றை நிறுவி நாகப்பட்டினம், மாயவரம், திருவாரூர் போன்ற இடங்களில் நாடகங்களை நடத்தி வந்தனர்.

## திரைப்படங்களில்
இவரது நாடகம் ஒன்றைக் காண வந்த ராவ்பகதூர் கே. எஸ். வெங்கட்ராமய்யர் என்பவர் இவரது நடிப்பைக் கண்டு, தனது பேத்தியின் கணவரான இயக்குநர் கே. சுப்பிரமணியத்திடம் இவரைத் திரைப்படங்களில் நடிக்கப் பரிந்துரைத்தார். அப்போது கே. சுப்பிரமணியம் மதுரை முருகன் டாக்கீசுக்காக கல்கத்தா சென்று நவீன சாரங்கதரா என்ற திரைப்படத்தை தயாரித்துக் கொண்டிருந்தார். அப்படத்தில் பட்டு ஐயருக்கு நடிக்க சந்தர்ப்பம் கொடுத்ததோடு மட்டுமன்றி தன் உதவி இயக்குநராகவும் நியமித்தார். நவீன சாரங்கதராவில் கதாநாயகி எஸ். டி. சுப்புலட்சுமியின் தந்தை சித்திரசேனனாக நடித்தார். இத்திரைப்படம் 1936 இல் வெளிவந்தது. இதே வேளையில் கே. சுப்பிரமணியத்தின் நவீன சதாரம் திரைப்படத்தில் கள்வர் தலைவனாக நடித்தார். இத்திரைப்படம் 1935 இல் வெளிவந்தது. பின்னர் பக்த குசேலாவில் எஸ். எஸ். மணி பாகவதர் சாந்தீப முனிவராக நடிக்க பட்டு ஐயர் அவரது சீடராக நடித்தார். இதன் பின்னர் மெட்ராஸ் யுனைட்டட் ஆர்ட்டிஸ்டு நிறுவனத்தின் மிஸ்டர் அம்மாஞ்சி (1937) என்ற முழு நீள நகைச்சுவைத் திரைப்படத்தில் அம்மாஞ்சி என்ற பாத்திரத்தில் நடித்துப் பெரும் புகழ் பெற்றார். எஸ். டி. சுப்புலட்சுமி அத்தங்காளாக இதில் நடித்திருந்தார். சேவாசதனம் (1938) திரைப்படத்தில் வக்கீல் பத்மநாபனாக நடித்தார். பத்மநாபனின் மனைவியாக ஜெயலட்சுமி வரதாச்சாரி என்பவர் நடித்தார். தொடர்ந்து அனந்த சயனம் (1942) படத்தில் நாடோடி மக்களின் தலைவனாகவும், பர்த்ருஹரியில் விக்ரமாதித்திய மன்னனாகவும், மானசம்ரட்சணம் படத்தில் கதாநாயகி சுப்புலட்சுமியின் சகோதரனாகவும் நடித்தார்.

ரிஷ்யசிருங்கரில் விபாண்டக முனிவர் வேடத்தில் நடித்த பட்டு ஐயர், காமதேனுவில் வயதான சமீன்தார் வேடத்தில் நடித்தார். ஆர்.கே.எஸ் பிக்சர்சின் குண்டலகேசியில் நடித்த பின்னர் சிறீகமல் புரடக்சன்சாரின் மகாத்மா உதங்கர் திரைப்படத்தில் சிறு வேடத்தில் நடித்ததோடு, அத்திரைப்படத்தின் இயக்குநராகவும் பணியாற்றினார்.

ஜெமினியின் அபூர்வ சகோதரர்கள் (1949) திரைப்படத்தில் முக்கிய பாத்திரங்களில் ஒன்றான மருத்துவர் வேடத்தில் நடித்தார்.

பின்னாளில், ஒளிப்பதிவாளரும் இயக்குநருமான கர்ணனுக்கு உதவியாக படத் தயாரிப்புப் பணிகளில் ஈடுபட்டார்.

## குடும்பம்
பட்டு ஐயருக்கு ஒரு மகனும், மூன்று பெண்களும் உள்ளனர். இவரது சகோதரர் ஜி. ராமச்சந்திரன் உதவி இயக்குநராகப் பணியாற்றியவர்.

## நடித்த திரைப்படங்கள்
# நவீன சதாரம் (1935)
# உஷா கல்யாணம் (1936)
# நவீன சாரங்கதரா (1936)
# பக்த குசேலா (1936)
# கௌசல்யா பரிணயம் (1937)
# காமதேனு (1941)
# குண்டலகேசி (1947)
# அபூர்வ சகோதரர்கள் (1949)
# அவ்வையார் (1953)

## இயக்கிய திரைப்படங்கள்
# மன்மத விஜயம்
# மகாத்மா உதங்கர்

## மேற்கோள்கள்

பகுப்பு:1906 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:நாகப்பட்டினம் மாவட்ட மக்கள்